ട്രാവന്കൂര് സിമന്റ്സിലെ വിരമിച്ച ജീവനക്കാരുടെ ആനുകൂല്യങ്ങള്: ഇടപെട്ട് വ്യവസായമന്ത്രി കോട്ടയം: നാട്ടകം ട്രാവന്കൂര് സിമന്റ്സില്നിന്നും 2019 മാര്ച്ച് മുതല് വിരമിച്ച ജീവനക്കാരുടെ ആനുകൂല്യങ്ങള് ലഭ്യമാക്കുന്നതിന് അടിയന്തര ഇടപെടല് നടത്തുമെന്നു വ്യവസായമന്ത്രി പി. രാജീവ് കേരള കോണ്ഗ്രസ് എം ചെയര്മാന് ജോസ് കെ. മാണിക്ക് ഉറപ്പ് നല്കി. ടിസിഎല് റിട്ടയേര്ഡ് എംപ്ലോയീസ് ഫോറം ഭാരവാഹി വിജി എം. തോമസ് കേരള കോണ്ഗ്രസ് എം ചെയര്മാന് ജോസ് കെ. മാണിക്ക് ഇതു സംബന്ധിച്ചു നിവേദനം നല്കിയിരുന്നു. െ 35 മുതല് 40 വര്ഷം വരെ ജോലി ചെയ്തു വിരമിച്ച 85ല്പ്പരം ജീവനകാര്ക്കാണ് ആനുകൂല്യങ്ങള് ലഭിക്കുവാനുള്ളത്. വര്ഷങ്ങളോളം ജോലി ചെയ്തു വിരമിച്ച ജീവനക്കാരുടെ ഏക സന്പാദ്യമാണു മുടങ്ങിക്കിടക്കുന്നത്. ജോസ് കെ. മാണി വ്യവസായമന്ത്രിക്ക് നല്കിയ കത്തിന്റെ അടിസ്ഥാനത്തില് ട്രാവന്കൂര് സിമന്റ്സ് മാനേജിംഗ് ഡയറക്ടറോട് അടിയന്തര റിപ്പോര്ട്ട് ആവശ്യപ്പെട്ടിട്ടുണ്ട്. ഇതു സംബന്ധിച്ചു കന്പനി അധികൃതരുമായി ചര്ച്ച നടത്തി തീരുമാനം കൈക്കൊള്ളുമെന്നും മന്ത്രി പി. രാജീവ് അറിയിച്ചു.